stanford-oval/wikipedia huggingface dataset:
Maria Simelius

Anna Maria Simelius, o.s. Tulindberg (30. joulukuuta 1792 Oulu – 26. helmikuuta 1843 Helsinki) oli kirjapainon johtaja miehensä Jakob Simeliuksen jälkeen.
Simeliuksen isä oli säveltäjä, viulisti, lääninkamreeri ja hallituskonseljin jäsen Erik Tulindberg ja äiti tunnettuun oululaiseen kauppiassukuun kuulunut Margareta Christina Nylander (1768–1843), jonka isä Johan Mattsinpoika Nylander oli perustanut Nybyn lasitehtaan Olhavaan. Matemaatikko Claes Albert Tulindberg oli Simeliuksen veli.
Simeliuksen puoliso vuodesta 1820, hallituskonseljin kielenkääntäjä Jakob Simelius (1785–1826), sai luvan perustaa Helsinkiin kaupungin ensimmäisen kirjapainon, muun muassa hoitaakseen sinne 1819 siirtyneen senaatin antamat tehtävät. Julkaisutoiminnan merkityksen Jakob Simelius oli nähnyt enonsa Anders Chydeniuksen toiminnassa.
Kun Jakob Simelius kuoli 40-vuotiaana 1826, hänen 35-vuotias leskensä Maria Simelius sai luvan J. Simelii Enka -kirjapainon toimintaa varten. Simelius lisäsi painon henkilökuntaa ja käytössä olevia kirjakelajeja, samoin kuin korvasi puisen painokoneen metallirakenteisella. Painotalo siirtyi 1833 Simeliuksen rakennuttamiin uusiin tiloihin Uudenmaakadulle. Ulkomailta 1838 hankituilla kirjakkeilla painettiin muun muassa Elias Lönnrotin Kanteletar, M. A. Castrénin ruotsinnos Kalevalasta ja J. L. Runebergin Nadeschda. Viimeksi mainitun julkaisuvuonna 1841 alettiin painaa myös Suomalaisen Kirjallisuuden Seuran aikakauskirjaa Suomi.
Maria ja Jakob Simeliuksen perheeseen syntyi kaksi tytärtä, Helena Kristina (5. elokuuta 1821 – 7. lokakuuta 1889) ja Jacobina Maria (16. marraskuuta 1822 – 22. joulukuuta 1895). Helena opiskeli kieliä Pariisissa, Saksassa ja Sveitsissä 1850- ja 1860-luvuilla ja oli 30 vuoden ajan kieltenopettajana Helsingin ruotsalaisessa tyttökoulussa 1887 asti. Hän käänsi myös ranskan kieliopin saksasta ruotsiksi.
Jacibina Maria oli naimisissa lääkäri Leonard Fahlanderin kanssa vuodesta 1842. Fahlander toimi kirjapainon johtajana anoppinsa jälkeen. Jacobina Maria myi osuutensa 1845 ja Helena Kristina 1859.
Maisemavalokuvaus

Syväri-järvi kuvattuna Nilsiän Tahkovuoren huipulta.
Ansel Adams, Snake River kuvattuna Grand Tetonin kansallispuistossa 1942.
Kaupunkimaisema Shinjukusta, Tokiosta.
Maisemavalokuvauksen kohteena voivat olla luonnonmaisemat, kaupunkimaisemat sekä maaseutumaisemat. Suomessa teollisuusmaisemat tai makromaisemat luokitellaan harvoin kuuluviksi maisemavalokuvauksen aiheiksi. Suomalaisessa valokuvauskulttuurissa yleisintä maisemavalokuvausta on luonnonmaisemien kuvaus. Suomen Luonnonvalokuvaajat ry:n järjestämässä Vuoden Luontokuva -kilpailussa ”Maisemat” on suosittu sarja.
1800–1900-lukujen vaihteessa maisemavalokuvauksella oli Suomessa suuri merkitys kansallisuusaatteen kuvittajana ja vahvistajana.  Tuon ajan tunnettuja kuvaajia olivat I. K. Inha ja Daniel Nyblin. Kansallismaisemaksi Suomessa alettiin kutsua maisemamaalareiden ja -valokuvaajien tallentamia maisemia, joissa tiivistyivät suomalaisuuden tunnuskuvat.
Yhdysvaltalainen maisemakuvaaja Ansel Adams on tullut tunnetuksi kansainvälisesti erityisesti Yosemiten kansallispuistosta otetuista maisemakuvistaan.
Maisemakuvan erityismuoto on panoraamakuva.
Maria Abrahamsson

Maria Abrahamsson vuonna 2011.
Maria Abrahamsson (s. 21. heinäkuuta 1963 Kalmar, Ruotsi) on ruotsalainen juristi, journalisti ja poliitikko, joka kuuluu Maltilliseen kokoomukseen. Hän on ollut kansanedustaja vuosina 2010–2018. Sitä ennen hän työskenteli kymmenen vuotta pääkirjoitustoimittajana Svenska Dagbladetissa.
Aiheesta muualla

Maria Abrahamsson (M) Tidigare riksdagsledamot
Malcolm II

Malcolm II.
Malcolm II oli Skotlannin kuningas vuosina 1005–1034. Hän laajensi Skotlannin aluetta Lothianiin sillä aikaa kun englantilaisilla oli täysi työ torjua viikinkien hyökkäyksiä etelämpänä.
Marjorie Estiano

| Marjorie Estiano |
| --- | --- |
 Estiano vuonna 2012.
Henkilötiedot
Syntynyt: 8. maaliskuuta 1982 (ikä 42)
Muusikko
Taiteilijanimi:  Marjorie Estiano 
Tyylilajit:  pop rock 
Levy-yhtiöt:  Som Livre 
Aiheesta muualla
marjorieestiano.com.br/site
  [ Muokkaa Wikidatassa ] [ ohje ]  
Marjorie Estiano (s. 8. maaliskuuta 1982) on brasilialainen latinopopin laulaja ja näyttelijä. Hänen ensimmäinen albuminsa Marjorie Estiano ilmestyi vuonna 2005.
Marjorie on jatkanut uraansa sekä musiikki- että televisioalalla. Hän on esiintynyt huomattavissa rooleissa useissa telenoveloissa, julkaissut menestysalbumeita.
Filmografia

2003: Malhação ... Fabiana
2004 - 2005: Malhação ... Natasha Ferreira
2006: Páginas da Vida ... Marina Andrade Rangel
2006: Sob Nova Direção ... Nely Li
2007: Duas Caras ... Maria Paula Fonseca do Nascimento
2009: Caminho das Índias ... Tônia (Antônia Cavinato)
2010: S.O.S. Emergência ... Flávia Menezes
2011: Amor em Quatro Atos ... Letícia
2011: Cine Conhecimento ... -
2011: Malu de Bicicleta ... Sueli
2011: A Vida da Gente ... Manuela Fonseca
2012: Apneia ...  Giovanna
2012: Lado a Lado ... Laura Assunção
2013: O Tempo e o Vento ... Bibiana
Teatteri

1999: "Clarisse"
2002 - 2003: ""Beijos, Escolhas e Bolhas de Sabão"
2003: "Barbara não lhe Adora"
2009 - 2010: "Corte Seco"
2011: "Inverno da Luz Vermelha"
2012 - 2013: O Desaparecimento do Elefante
Diskografia > Albumit

2005: Marjorie Estiano
2007: Flores, Amores e Bla, blá, blá
2013: Pre-production
Diskografia > DVD

2005: Marjorie Estiano e Banda ao Vivo
Aiheesta muualla

Wikimedia Commonsissa on kuvia tai muita tiedostoja aiheesta .
Marjorie Estiano Internet Movie Databasessa. (englanniksi)
Marjorie Estiano official website
Marjorie Estiano on Universal Music website (Arkistoitu – Internet Archive)
Video marjorieoficial. Youtube
Malin Reitan

| Malin Reitan |
| --- | --- |
 Malin Reitan vuonna 2005.
Henkilötiedot
Syntynyt: 8. elokuuta 1995 (ikä 29) Trondheim, Norja
Ammatti:  laulaja
Muusikko
Aktiivisena:  2005-2012
Tyylilajit:  lastenlaulu
Levy-yhtiöt:  MBO/MBN
  [ Muokkaa Wikidatassa ] [ ohje ]  
Malin Reitan (s. 8. elokuuta 1995 Trondheim, Norja) on norjalainen laulaja. Hän sijoittui kolmanneksi Lasten Euroviisuissa vuonna 2005 kappaleellaan "Sommer og skolefri".
Ura

Reitanin ura alkoi yhdeksänvuotiaana kun hän osallistui Norjan karsintakilpailuun vuoden 2005 Lasten Euroviisuja varten. Hänet valittiin karsintojen loppukilpailuun yhdeksi kymmenestä ehdokkaaksi, mutta hänen omalla Trondheimin murteella tekemänsä laulu oli liian lyhyt, joten hänen piti lisätä siihen vielä yksi säkeistö. Malin yllätti itsensä voittamalla karsinnat ylivoimaisesti ja voittoa seurasi kesän kestänyt konserttikiertue sekä televisioesiintymisiä, joissa hän keräsi esiintymiskokemusta. Marraskuussa Lasten Euroviisuissa hän tuli kolmanneksi joka oli Norjan paras sijoitus siihen mennessä.
Reitanin ensimmäinen studioalbumi oli Malin på månen. Se ilmestyi 8. toukokuuta 2006 ja oli kotimaassaan välitön menestys nousten listan kuudennelle sijalle. Albumille sisältyi kilpailulaulu "Sommer og skolefri". Reitanin toisena studioalbumina julkaistiin 27. marraskuuta 2006 joululevy Malin's jul. Kolmas levy Pang ilmestyi huhtikuussa 2008 ja se ylitti muutamassa viikossa kultalevyn rajan.
Diskografia

Malin på månen (2006)
Malin's Jul (2006)
Pang (2008)
Malin (2009)
Marski

Marski (ruots. marsk) tai valtakunnanmarski (riksmarsk) oli Ruotsissa 1200-luvulta 1600-luvulle saakka käytössä ollut korkea virkanimike, joka yleensä merkitsi sotavoimien ylipäällikköä. Viran merkitys vaihteli eri aikoina ja se oli usein pitkiä aikoja täyttämättä. Myös Tanskassa oli samoihin aikoihin samanniminen vastaava virkanimike.
Historia Ruotsissa

Sanan marski etymologia on yhteinen sanan marsalkka kanssa: molemmat tarkoittivat muinaisessa germaaniyhteisössä hallitsijan tallimestaria. Ruotsissa kuninkaan henkilökohtaisen aseistetun seurueen eli hirdin yhteydessä mainitaan 1200-luvun alkupuolella tallinhoitajan (stallare) asema, jonka seuraajaksi marskin nimike lienee alkuaan luotu. Kuninkaan marskista (marscalcus) on Ruotsissa ensimmäinen maininta eräässä kirjeessä vuodelta 1268.
Marski oli hallitsijan palveluksessa ollut korkea arvohenkilö, jolla ei alkuaikoina tiedetä olleen tarkemmin määriteltyä asemaa tai tehtäviä. Vähitellen marskin tehtäväksi vakiintui asevoimien ylipäällikkyys sodan aikana. Marskin viralla oli kuitenkin keskiajalla ylhäisön kunniatoimen luonne, joten keskiajan tunnetuimpien marskien Torkkeli Knuutinpojan ja Kaarle Knuutinpoika Bonden asema Ruotsin tosiasiallisina johtajina johtui pääasiassa heidän henkilökohtaisesta vaikutusvallastaan. Vuonna 1436 marskille määriteltiin tanskalaisten esikuvien mukaiset hyvin laajat valtaoikeudet, mutta kun silloinen marski Kaarle Knuutinpoika myöhemmin kruunattiin kuninkaaksi, aleni marskin merkitys jälleen.
Marskin virka oli usein pitkiä aikoja täyttämättä. Näin oli esimerkiksi valtionhoitajien hallitessa Ruotsia unioniajan lopulla. Vanhemmalla Vaasa-ajalla marski oli korkea-arvoinen sotilasvirka ilman pysyvästi määriteltyjä toimivaltuuksia, vaikka sellaisia yritettiin hahmotella Eerik XIV:n aikana.
Vuonna 1630 marskista tehtiin sotaneuvoston puheenjohtaja. Vuoden 1634 hallitusmuodossa marski oli sotaneuvoston seuraajan eli sotakollegion puheenjohtaja sekä valtaneuvoston jäsen. Tämän jälkeen marski oli yksi viidestä valtakunnan ylimmästä virkamiehestä, joiden tehtäviin kuului muun muassa holhoojahallituksen johtaminen. Viimeiseksi marskiksi jäi Carl Gustaf Wrangel, jonka kuoltua vuonna 1676 virkaa ei enää täytetty. Sitä ei myöskään perustettu uudelleen 1700-luvulla toisin kuin joitain muita lakkautettuja korkeita virkoja.
Suomalaisille tuttuja marskeja ovat edellä mainittujen ohella olleet muun muassa Klaus Fleming ja Jaakko De la Gardie.
Historia Tanskassa

Myös Tanskassa marskin (tansk. marsk) virka sai alkunsa hirdin yhteydessä toimineesta tallinhoitajan tehtävästä ja kehittyi 1200-luvulla ylipäällikön viraksi. Vuonna 1536 alettiin käyttää nimitystä valtakunnanmarski (rigsmarsk). Tanskan viimeinen marski oli Anders Bille, jonka kuoltua vuonna 1657 virkaa ei enää täytetty.
Malcolm Licari

| Henkilötiedot |
| --- | --- | --- |
Koko nimi: Malcolm Licari
Syntymäaika: 18. huhtikuuta 1978
Syntymäpaikka: Pietá, Malta
Pelipaikka: Puolustaja, hyökkääjä
Pituus: 178 cm
Seura
Seura: Marsaxlokk
Pelinumero: 2
Junioriseurat
: Kirkop United
Seurat
| Vuodet | Seura | O (M) |
| 1996-2003   2003- | Pietá Hotspurs   Marsaxlokk | 166(85)   119(24) |
Maajoukkue
|   2001- | Maltan alle 21-vuotiaat   Malta | 9(1)   2(0) |
 Seurajoukkueuran tilastot kattavat vain kansalliset sarjat, päivitetty 12. syyskuuta 2008.  Maajoukkueuran tilastot päivitetty 12. syyskuuta 2008.
Malcolm Licari (s. 18. huhtikuuta 1978 Pietà) on maltalainen jalkapalloilija, pelipaikaltaan puolustaja. Licari pelaa myös hyökkääjänä.
Licari aloitti ammattilaisuransa vuonna 1996 Pietá Hotspursin riveissä. Hän pelasi seurassa seitsemän vuotta, joiden aikana hän pelasi 166 ottelua, joissa hän teki 85 maalia. 2003 Licari siirtyi Marsaxlokkiin, jossa hän pelaa vieläkin.
Maajoukkueessa Licari on pelannut kaksi ottelua, mutta hän oli mukana myös alle 21-vuotiaiden joukkueessa, jossa hän yhdeksässä ottelussa myös teki yhden maalin.
Markus Heppke

| Henkilötiedot |
| --- | --- | --- | --- |
Syntymäaika: 11. huhtikuuta 1986 (ikä 38)
Syntymäpaikka: Essen, Saksa
Pelipaikka: keskikenttäpelaaja
Pituus: 180 cm
Paino: 75 kg
Seura
Seura: Rot-Weiss Essen
Pelinumero: 18
Junioriseurat
1992–1999: Blau-Gelb Überruhr
1999–2005: Schalke 04
Seurat
| Vuodet | Seura | O | (M) |
| 2005–2008 | Schalke 04 II | 67 | (9) |
| 2006–2008 | Schalke 04 | 1 | (0 ) |
| 2009–2010 | Rot-Weiß Oberhausen | 36 | (2 ) |
| 2010–2011 | Wuppertaler SV | 34 | (4 ) |
| 2011– | Rot-Weiss Essen | 61 | (7 ) |
| Yhteensä | Yhteensä | 199 | (22) |
 Seurajoukkueuran tilastot kattavat vain kansalliset sarjat, päivitetty 6. lokakuuta 2013.
Markus Heppke (s. 11. huhtikuuta 1986 Essen, Saksa) on saksalainen jalkapalloilija. Hän on pelipaikaltaan keskikenttäpelaaja. Heppke edustaa Regionalligassa pelaavaa Rot-Weiss Essenia.
Heppke on pelannut Saksan korkeimmalla sarjatasolla Bundesliigassa yhden ottelun kaudella 2006–2007 edustaen Schalke 04:ää.
Markus Helanen

| Markus Helanen> Henkilötiedot |
| --- | --- |
Syntynyt: 27. huhtikuuta 1976 (ikä 48) Vantaa
Kansalaisuus:   Suomi
Jääkiekkoilija
Pelipaikka:  maalivahti
Hanska:  vasen
Pituus:  190 cm
Paino:  91 kg
Pelaajaura
Pääsarjaura:  1995–2005
Seurat:  Pelicans (SML)  Lukko (SML)  Jokerit (SML)  Kiekko-Vantaa (Mestis)  UMass-Amherst (NCAA)
Markus Helanen (s. 27. huhtikuuta 1976 Helsinki) on entinen jääkiekkoilija. Maalivahtina liigatasolla pelannut Helanen kohosi julkisuuteen lokakuussa 2007, jolloin hänen elokuussa 2005 harjoitusottelussa saamansa aivovamma ja siitä alkanut korvauskiista vakuutusyhtiön kanssa uutisoitiin. Kiistaa on pidetty eräänlaisena ennakkotapauksena, sillä vaillinainen vakuutusturva voisi olennaisesti vähentää motivaatiota ammattilaisurheiluun.
Harjoitusottelussa venäläistä Pietarin SKA:ta vastaan 20. elokuuta 2005 Helanen törmäsi oman pelaajan kanssa voimakkaasti oman maalin takana. Hän pelasi erän loppuun, mutta alkoi pukukopissa puhua sekavia, minkä lisäksi hänen silmänsä harittivat.
Onnettomuuden jälkeen Helanen kertoo kärsineensä vakavista muistiongelmista sekä keskittymisvaikeuksista. Yksin elävällä Helasella on vaikeuksia selviytyä arkiaskareista, mutta vakuutusyhtiö Pohjolan mukaan hän pystyisi yhä pelaamaan jääkiekkoa pääsarjatasolla. Hänet tutkinut neurologian dosentti Jukka Turkka kuitenkin pitää Markus Helasta täysin työkyvyttömänä kiekkoilijan ammattiinsa.
IS Veikkaaja toi Helasen tarinan julkisuuteen 22. lokakuuta 2007, ja sen jälkeen kiistanalaisiin aivovammatapauksiin perehtynyt juristi Hannu Kokko otti Helasen tapauksen hoitaakseen.
Helasella on urheiluhallinnon kandidaatin koulutus.
SM-liigassa Helanen on edustanut Jokereita, Pelicansia ja Lukkoa sekä pelannut Pohjois-Amerikassa yliopistosarjaa. Siellä hänet valittiin kahdesti yliopistojoukkueensa parhaaksi pelaajaksi kauden päätteeksi. Helanen oli Mestiksen tähtikentällisen maalivahti, ja vuonna 2002 hänellä oli sarjan paras torjuntaprosentti.
Markus Hemdahl

Markus Hemdahl (s. 18. syyskuuta 1976) on suomalainen koripalloilija. Hän on koripallon kolminkertainen Suomen mestari vuosilta 2001, 2002 ja 2003. Hän oli voittamassa Suomen cupia kaudella 2001–2002. Hän edusti koko pääsarjauransa ajan Espoon Honkaa mutta pelasi kauden 2004–2005 toisella sarjatasolla Torpan Poikien joukkueessa. Hemdahl valittiin SM-Koriksen finaalien parhaaksi pelaajaksi kaudella 2001–2002. Vuoden puolustuspelaajaksi hänet valittiin kaudella 2002–2003. Hän pelasi ensimmäisen ottelunsa pääsarjatasolla 24. lokakuuta 1993.
Hemdahl pelasi Suomen miesten maajoukkueessa yhdeksän maaottelua. Hän pelasi myös Suomen nuorisomaajoukkueissa.
Myös Markus Hemdahlin veli Jukka Hemdahl pelasi Korisliigaa.
Mantes-la-Jolie

| Mantes-la-Jolie |
| --- | --- |
 Mantesin näkyvin rakennus on Collégiale Notre Dame -kirkko.
 Mantesin sijainti Yvelinesin departementissa.
Valtio:  Ranska
Alue:  Île-de-France
Departementti:  Yvelines
Arrondissementti:  Mantes-la-Jolie
Hallinto:  
 – Pormestari:  Michel Vialay
Pinta-ala:  
 – Kokonaispinta-ala:  9,38 km²
Korkeus:  34 m
Väkiluku (2020):  44 539
 – Väestötiheys:  4 748 as./km²
Postinumero:  78200
 
 manteslajolie.fr 
Infobox OKVirheellinen NIMI-arvo: 
Mantes-la-Jolie ([mɑ̃t la ʒɔli],  kuuntele (ohje)) on Ranskan kunta Pariisin länsipuolen esikaupunkialueella noin 48 kilometrin päässä Pariisin keskustasta. Vajaan 45 000 asukkaan kaupunki kuuluu Yvelinesin departementtiin Île-de-Francen hallintoalueella.
Noin 30% Mantesin asukkaista on maahanmuuttajia, ja neljäsosalla ei ole Ranskan kansalaisuutta. Maahanmuuttajista noin 28 000 asuu 1960–1970-luvuilla rakennetulla Le Val-Fourrén kerrostaloalueella.[lähde? ]
Historiaa

Mantes sijaitsi aikoinaan Normandian herttuoiden pääkaupungin Rouenin ja Pariisin kuninkaitten valtaistuimen puolessavälissä. Niinpä se oli 1300–1400-lukujen satavuotisessa sodassa jatkuvien valtausten kohteena.
”Aurinkokuningas” Ludvig XIV määräsi Mantesin 1600-luvulla vaski- ja puupuhaltimien valmistuspaikaksi. Naapurikunnassa Mantes-la-Villessä toimii yhä tunnettu puupuhallinvalmistaja Buffet-Crampon. 1800-luvulla monet ulkoilmamaalarit, erityisesti Jean-Baptiste Camille Corot ikuistivat Mantesin näkymiä. Vuonna 1920 Sergei Prokofjev vietti Mantesissa kesää orkestroimassa balettiaan Skazka pro šuta (opus 21).[lähde? ]
Mantesin virallinen nimi oli ennen Mantes-sur-Seine. Kuntaliitos vuonna 1930 toi nimeksi Mantes-Gassicourt, jolla se muistetaan kenraali George S. Pattonin johtamien Yhdysvaltain maavoimien 3. armeijan sillanpääasemana Normandian maihinnousussa elokuussa 1944. Vuonna 1953 kunta sai nykyisen nimensä Mantes-la-Jolie, ”kaunis Mantes”.
Liikenneyhteydet

Mantesiin kulkevat Pariisista Transilien-junat Gare Saint-Lazare- ja Gare Montparnasse -asemilta. Mantesissa on kaksi rautatieasemaa, Mantes-Station ja Mantes-la-Jolie, joista jälkimmäisessä pysähtyvät myös supernopeat TGV-junat.
Käännös suomeksi
Maastohiihto talviolympialaisissa 1992

Maastohiihdossa oli vuoden 1992 talviolympialaisissa ohjelmassa kymmenen kilpailutapahtumaa, joista viisi miesten ja viisi naisten tapahtumaa. Vuoden 1992 Albertvillen talviolympialaisiin tehtiin useita muutoksia hiihdettäviin matkoihin. Naisten pisin hiihtomatka oli nyt 30 km aiemman 20 km matkan sijasta. Miesten lyhimmän hiihtomatkan pituutta lyhennettiin 15 km:sta 10 km:iin. Sekä miesten että naisten kilpailuohjelmaan lisättiin uutena kilpailutapahtumana takaa-ajohiihto. Viestimatkoja uudistettiin myös, ensimmäisen ja kolmannen hiihto-osuuden hiihtäjä hiihti perinteisellä hiihtotavalla ja toisen ja neljännen vapaalla hiihtotavalla.
Menestynein maastohiihtomaa oli Norja, joka voitti kaikki miesten hiihtomatkat. Norjan Bjørn Dæhlie ja Vegard Ulvang voittivat viestikullan lisäksi kaksi henkilökohtaista kultamitalia. Naisten hiihdossa menestynein hiihtäjä oli Yhdistyneen joukkueen Ljubov Jegorova.
Mitalit > Miehet

|  Mitalitaulukko |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| Miesten 10 km perinteinen tulokset |   Vegard Ulvang (NOR) |   Marco Albarello (ITA) |   Christer Majbäck (SWE)  |  |
| Miesten 15 km takaa-ajo tulokset |   Bjørn Dæhlie (NOR) |   Vegard Ulvang (NOR) |   Giorgio Vanzetta (ITA)  |  |
| Miesten 30 km perinteinen tulokset |   Vegard Ulvang (NOR) |   Bjørn Dæhlie (NOR) |   Terje Langli (NOR)  |  |
| Miesten 50 km vapaa tyyli tulokset |   Bjørn Dæhlie (NOR) |   Maurilio De Zolt (ITA) |   Giorgio Vanzetta (ITA)  |  |
| Miesten 4 x 10 km tulokset |   Norja Terje Langli  Vegard Ulvang  Kristen Skjeldal  Bjørn Dæhlie |   Italia Giuseppe Pulie  Marco Albarello  Giorgio Vanzetta  Silvio Fauner |   Suomi Mika Kuusisto  Harri Kirvesniemi  Jari Räsänen  Jari Isometsä  |  |
Mitalit > Naiset

|  Mitalitaulukko |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| Naisten 5 km perinteinen tulokset |   Marjut Lukkarinen (FIN) |   Ljubov Jegorova (EUN) |   Jelena Välbe (EUN)  |  |
| Naisten 10 km takaa-ajo tulokset |   Ljubov Jegorova (EUN) |   Stefania Belmondo (ITA) |   Jelena Välbe (EUN)  |  |
| Naisten 15 km perinteinen tulokset |   Ljubov Jegorova (EUN) |   Marjut Lukkarinen (FIN) |   Jelena Välbe (EUN)  |  |
| Naisten 30 km vapaa tyyli tulokset |   Stefania Belmondo (ITA) |   Ljubov Jegorova (EUN) |   Jelena Välbe (EUN)  |  |
| Naisten 4 x 5 km tulokset |   Yhdistynyt joukkue Jelena Välbe  Raisa Smetanina  Larisa Lazutina  Ljubov Jegorova |   Norja Solveig Pedersen  Inger Helene Nybråten  Trude Dybendahl  Elin Nilsen |   Italia Bice Vanzetta  Manuela Di Centa  Gabriella Paruzzi  Stefania Belmondo  |  |
Marjatta Hara-Pietilä

Hilkka Marjatta Hara-Pietilä (o.s. Hara, s. 7. kesäkuuta 1951 Helsinki) on suomalainen arkkitehti ja entinen uimari.
Uintiurallaan Hara osallistui Meksikon kesäolympialaisiin vuonna 1968 ja oli 400 metrin vapaauinnissa kymmenes ja 800 metrin vapaauinnissa 17:s. Heinäkuussa 1969 hän ui 800 metrin vapaauinnin Euroopan ennätyksen 9.42,7.
Arkkitehtina Hara-Pietilä on suunnitellut mm. Mäkelänrinteen uintikeskuksen Helsinkiin, Hotelli Aulangon kylpyläosan Hämeenlinnaan sekä kylpylän Suomussalmen Ämmänsaareen.
Hara-Pietilän isä oli kansanedustaja Erkki Hara.
Macapá

| Macapá |
| --- | --- |

 lippu:  vaakuna
 Macapán kunnan sijainti
 Macapá
 Koordinaatit: 0°2′2″N, 51°3′59″W 
Valtio:  Brasilia
Osavaltio:  Amapá
Suuralue:  Etelä-Amapá
Ala-alue:  Macapá
Pinta-ala:  
 – Kokonaispinta-ala:  6 407 km²
Korkeus:  14 m
Väkiluku (2010):  398 204
 – Väestötiheys:  57,2 as./km²
 
 prefeiturademacapa.ap.gov.br 
Infobox OKVirheellinen NIMI-arvo: 
Macapá [maka´-], on Amapán osavaltion pääkaupunki Amazonin pohjoispuolella Brasiliassa.
Kaupunki on päiväntasaajan kohdalla. Vuonna 2010 siellä asui 398 000 henkeä.
Macapá on mangaanikaivosalueen, kaupan, liikenteen ja teollisuuden keskus. Siellä on myös satama ja lentokenttä.
Aiheesta muualla

Kuvia tai muita tiedostoja aiheesta Macapá Wikimedia Commonsissa
Maniac

Wikisanakirjassa on tähän liittyvä sananselitys: .
Maniac voi tarkoittaa ainakin seuraavia:
Sven Erik Kristiansen, taiteilijanimeltään Maniac, norjalaisen Mayhem-yhtyeen laulaja
Murhaaja noidankehässä (The Maniac), Michael Carrerasin ohjaama jännityselokuva vuodelta 1963
Nukkemurhaaja (Maniac), William Lustigin ohjaama kauhuelokuva vuodelta 1980
Maniac, Franck Khalfounin ohjaama kauhuelokuva vuodelta 2012, vuoden 1980 elokuvan uudelleenfilmatisointi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Maniac”, voi hakea sivunnimihaulla, laajalla sivunnimihaulla tai tekstihaulla.
Marjorie Gestring

| Mitalit | Mitalit | Mitalit |  |
| --- | --- | --- | --- |
|  Marjorie Gestring |  Marjorie Gestring |  Marjorie Gestring |  |
Maa:   Yhdysvallat
Naisten uimahypyt
|  Olympialaiset  |  Olympialaiset  |  Olympialaiset  |  |
|  Kultaa | Berliini 1936 |  3 m ponnahduslauta |  |
Marjorie Gestring (18. marraskuuta 1922 – 20. huhtikuuta 1992) oli yhdysvaltalainen uimahyppääjä ja olympiavoittaja.
Gestring voitti kolmen metrin ponnahduslautahyppyjen olympiakultaa Berliinin olympialaisissa 1936 vain 13 vuoden ja 268 päivän ikäisenä. Hän on edelleen kaikkien aikojen nuorin tunnettu henkilökohtaisen lajin olympiavoittaja ja nuorin kesäolympiavoittaja. Talvikisoissa häntä nuorempi kultamitalisti on kaukalopikaluistelija Kim Yun-Mi, joka voitti kultaa viestissä Lillehammerissa 1994. Heitäkin nuorempi tosin lienee Pariisin olympialaisissa 1900 miesten perämiehellisen kaksikon kultaa voittaneen alankomaalaisen soutujoukkueen perämiehenä toiminut arviolta kymmenvuotias ranskalaispoika, jonka henkilöllisyyttä ei kuitenkaan tiedetä.
Gestring voitti kuusi Yhdysvaltain mestaruutta ponnahduslauta- ja kaksi kerroshypyissä. Hän ei pystynyt toisen maailmansodan vuoksi puolustamaan olympiavoittoaan järjestämättä jääneissä olympialaisissa 1940 ja 1944, eikä onnistunut paluuyrityksessään Lontoossa 1948.
Markus Hohti

Markus Hohti (s. 1976) on suomalainen sellisti. Hohti on aktiivinen kamarimuusikko, joka on toiminut erityisesti Uusinta-kamariyhtyeessä. Hän on esiintynyt kotimaan lisäksi laajasti myös ulkomailla sekä osallistunut useisiin levytyksiin.
Aiheesta muualla

Markus Hohdin kotisivut